stanford-oval/wikipedia huggingface dataset:
הערפילאים
דמויות > האימפריה האחרונה

השליט הגדול - מתכמת בשם ראשק שנולד כאלף שנים לפני אירועי האימפריה האחרונה, במהלך גילוי באר העידנים הפך גם לערפילאי ובכך יכל להציג עצמו כאל. שליטה הראשון והאחרון של האימפריה האחרונה. על פי האגדה הציל את האנושות לפני אלף שנים, ועיצב מחדש את העולם במתכונתו הנוכחית. נהרג בידי וין. לאחר שמת, וין מבינה כי ניסה בכל כוחו להציל את העולם, ואף התכונן למצב בו הוא ימות והאנושות תיאלץ לשרוד בלעדיו.
יומן - מחייב שהשתלט על העיר פדרקס. נבון מאוד, ומלומד. ערפילן אטיום. זוכה לכבוד מאנשיו. מצליח ללכוד את וין, אך לבסוף מבין שנפל קורבן למזימתו של הרס.
דמויות > אחרים

זיין - ערפילאי מוכשר שעובד בשביל סטראף ונטור (אביו של אלנד). וין מגלה כי זיין הוא אחיו למחצה של אלנד, ומוצאת את עצמה מתלבטת בין האחים.
קווליון (האזרח) - איש שהוביל את המרד באוריטאו. הוציא להורג את כל האצילים בעיר, והמשיך להוציא להורג כל מי שחשד שקרוב של אצילים. לבסוף נתגלה כי הרס בדמותו של השורד שלט עליו והשחית אותו.
בלדרה - אחותו של האזרח. תמימה, אך נחושה להגן על אחיה, קלעית. אהובתו של קפצן.
מערכות קסמים

בהערפילאים קיימות 3 סוגים של מערכות קסמים: אילומנטיקה, תיכמות ומלורגיה.
אלומנטיקה - מאפשרת לבלוע מתכות ואז לעשות פעולה הנקראת "לשרוף", וכל מתכת מביאה כוח שונה. אדם שמסוגל להשתמש ביכולת זו נקרא אלומנטיקן. ישנם שני סוגי אלומנטיקנים טבעיים: ערפילנים - מסוגלים לשרוף מתכת אחת בלבד מבין ה - 16 הבסיסיות, ערפילאים - מסוגלים לשרוף את כל המתכות, כולל האלוהיות. בעוד שערפילנים יכולים להיווצר על ידי הערפילים, ערפילאים החלו להופיע רק לאחר שהקיסר נתן לאצולה מכדורי הלראסיום בתחילת עידן האלוהות. סוג נוסף של אלומנטיקנים, הם אנשים שגנבו יכולות אלומנטיות מאחרים באמצעות המרולוגיה.
אופן פעולה נוסף של אלומנטיקה, הוא כאשר אדם מסוים מסוגל גם "לשרוף" וגם "לאגור" עם אותה המתכת, יכול לאגור תכונה במתכת מסוימת, ואז כשהוא שורף אותה, הכוח התכמותי שהוא מקבל ממנה הוא פי עשרה מאשר אם היה מרוקן אותה בצורה רגילה.
תכמות - מאפשרת לאחסן במתכת יכולת מסוימת. כשמאחסנים יכולת יש למתכמת חוסר ביכולת הזו, שאותה הוא יכול אחר כך לשאוב בחזרה מהמתכת שבה הוא אחסן. כמות היכולת הנטענת זהה זהה לכמות היכולת הניתנת להשאב, אף כי ניתן לשאוב את היכולת בעוצמה גבוהה פי שניים, זה יגרום לאיבוד מסוים של האנרגיה והיא תגמר במהירות גבוהה יותר מפי שניים. אדם יכול לשאוב אך ורק יכולות שהוא עצמו טען. יכולת תכמות ניתנת לרכישה בשלוש צורת ידועות - תורשה, המרולוגיה ובליעת סגסוגת של איטיום ולראסיום.
המלורגיה - מאפשרת העברת כוחות (כאשר חלק מהכוח מבוזבז בדרך) מאדם לאדם. פעולת ההמרולוגיה נעשית בדרך כלל על ידי הריגת האדם הנותן באמצעות מתכת מסוימת ותקיעתה בגוף האדם המקבל, בכל מקרה - הן בטעינת המתכת, והן בהעברת התכונה - המתכת חייבת לבוא במגע עם דם נע. כל מתכת לוקחת משהו אחר (יכולת מאגית או תכונה פיזית), וגם יש חשיבות לאיפה המתכת נתקעת. אדם אשר יש בתוכו מתכות המרולוגיות, חושף את עצמו לשליטה על ידי אלומנטיקנים באמצעות שלהוב והרגעה, וכן על ידי הרסיס הרס.
מתכות אלומנטיות

ישנן 16 מתכות בסיסיות (אף שבספר הראשון נודע שיש רק 8) ו - 3 אלוהיות. 16 המתכות הבסיסיות מורכבות מ - 8 זוגות: מתכת טהורה, והסגסוגת שלה.
ניתן לסווג את המתכות לפי שלושה פרמטרים:
אופן השפעה (שני מצבים): משיכה (הסוג הטהור) - דחיפה (הסגסוגת).
גוף השפעה (שני מצבים): פנימית - חיצונית.
סוג השפעה (ארבעה מצבים): פיזי - נפשי - זמן - הגברה.
מתכות אלומנטיות > מתכות בסיסיות

ברזל - (משיכה, חיצונית, פיזי) מושך מתכות בקו ישר מהמשתמש ללא מגע ומאפשר לו לראות באופן על-טבעי את כל מקורות המתכת בסביבה.
פלדה - (דחיפה, חיצונית, פיזי) דוחפת מתכות בקו ישר מהמשתמש ללא מגע ומאפשרת לו לראות באופן על-טבעי את כל מקורות המתכת בסביבה.
בדיל - (משיכה, פנימית, פיזי) מעצים את החושים.
פיוטר - (דחיפה, פנימית, פיזי) מעצים את היכולות הגופניות, אחת המתכות הנפוצות והמשומשות ביותר.
פליז - (משיכה, חיצונית, נפשי) מרגיע רגשות של אנשים, כמו קנאה, כעס או חשדנות.
אבץ - (דחיפה, חיצונית, נפשי) משלהב רגשות של אנשים.
ארד - (משיכה, פנימית, נפשי) מאפשר למשתמש בו לגלות כוחות אלומנטיים, את הכיוון שלהם ואת סוגם.
נחושת - (דחיפה, פנימית, נפשי) יוצר סביב השורף אזור ("עננחושת") בו כל המשתמשים באלומנטיקה חסינים לגילוי של ארד, וכן מגן על השורף מהשפעה של מרגיעים ומשלהבים.
זהב - (משיכה, פנימית, זמן) מראה לשורף אותו קיום אפשרי חלופי של עצמו.
אלקטרום - (דחיפה, פנימית, זמן) סגסוגת של כסף וזהב, מאפשרת למשתמש לראות את העתיד הקרוב (כמה שניות) של עצמו, מה שיכול להגן עליו משורף אטיום.
קדמיום - (משיכה, חיצונית, זמן) יוצר "בועה" סביב המשתמש בה הזמן נע מהר יותר מאשר מחוץ לה.
סגסוגעת - (משיכה, חיצונית, זמן) סגסוגת של ביסמוט, עופרת, בדיל וקדמיום. יוצרת "בועה" סביב המשתמש בה הזמן נע לאט יותר מאשר מחוץ לה.
אלומיניום - (משיכה, פנימית, הגברה) מרוקן את כל המתכות מהגוף של האלומנטיקן ששורף אותו.
דוראלומין - (דחיפה, פנימית, הגברה) סגסוגת של אלומיניום ונחושת, בשילוב עם שרפה של מתכת אחרת מייצר אפקט מוגבר ומהיר של אותה המתכת אך גם מרוקן את המאגרים שלה בגוף של האלומנטיקן.
כרום - (משיכה, חיצוני, הגברה) מרוקן את כל המתכות מהגוף של אלומנטיקן אחר.
ניקרוסיל - (דחיפה, חיצוני, הגברה) סגסוגת של כרום וסיליקון. מייצרת אפקט מוגבר של מתכות שאלומנטיקן אחר שורף, אך מרוקן את המאגרים של מתכות אלו.
מתכות אלומנטיות > מתכות אלוהיות

אטיום - מאפשר לראות את העתיד הקרוב (כמה שניות) של אנשים וחפצים מסביבו ומאפשר לו לעבד ולהשתמש במידע הזה במהירות. המתכת נקראת על שמו של המוח הראשון שאכלס את הרסיס הרס - אטי (Ati), והיא למעשה זיקוק של גופו וכוחו של הרס.
מאלאטיום - סגסוגת של אטיום וזהב, מתפקדת כזוג לאטיום ומראה למשתמש מי היו - אנשים אחרים שסביבו - בעבר, או קיום אפשרי חלופי שלהם. בשונה ממתכות אחרות, אלומנטיקן שמשתמש במתכת זו אינו משתמש בכוחו של שימור, אלא הרס הוא זה שמפעיל אותה באמצעות חלק האיטיום שבה.
לראסיום - הופך את מי שבולע אותו לערפילאי, כמו במקרה של אלנד ונטור. המתכת נקראת על שמו של המוח הראשון שאכלס את הרסיס שימור - לראס (Leras), והיא למעשה זיקוק של גופו וכוחו של שימור.
הרמוניום - המתכת של האל הרמוניה. מורכב מסגסוגת של אטיום ולארסיום, שהם המתכות של הרס ושימור. לא ידוע מה הכוחות שהיא נותנת.
טרליום - המתכת של האל טרל. לא ידוע מה הכוחות שהיא נותנת.
מתכות תכמותיות

ישנם 16 מתכות בסיסיות, ומתכת אלוהית אחת שידוע מה ניתן לאכסן בה. המתכות הבסיסיות מחולקות לארבע קבוצות, שבכל אחת ארבע מתכות.
כמו כן, ישנה תאוריה שסגסוגת של מתכת אלוהית עם מתכת בסיסית עשויה ליצור יכולת תכמותית חדשה.
מתכות תכמותיות > המתכות הבסיסיות > המתכות הפיזיות

בדיל - מאחסנת חושים.
פיוטר - מאחסנת כוח פיזי.
פלדה - מאחסנת מהירות.
ברזל - מאחסנת משקל.
מתכות תכמותיות > המתכות הבסיסיות > המתכות הקוגניטיביות

ארד - מאחסנת ערנות.
נחושת - מאחסנת זיכרונות.
אבץ - מאחסנת מהירות מחשבה.
פליז - מאחסנת חום.
מתכות תכמותיות > המתכות הבסיסיות > המתכות המשלבות

זהב - מאחסנת בריאות.
אלקטרום - מאחסן נחישות.
קדמיום - מאחסן נשימה.
סגסוגעת - מאחסן אנרגיה.
מתכות תכמותיות > המתכות הבסיסיות > המתכות הרוחניות

אלומיניום - מאחסן זהות.
דוראלומין - מאחסן קשרים חברתיים.
כרומיום - מאחסן הצלחה.
נקרוסיל - מאחסן השקעה.
מתכות תכמותיות > המתכת האלוהית

אטיום - מאחסנת גיל.
מתכות המלורגיות

ישנם 16 מתכות בסיסיות, ומתכת אלוהית אחת שידוע מה ניתן לגנוב על ידה. המתכות הבסיסיות מחולקות לארבע קבוצות, שבכל אחת ארבע מתכות.
מתכות המלורגיות > המתכות הבסיסיות > המתכות הפיזיות

בדיל - גונבת חושים אנושיים.
פיוטר - גונבת כוחות גופניים תכמותיים.
פלדה - גונבת כוחות גופניים אילומנטיים.
ברזל - גונבת כוח אנושי.
מתכות המלורגיות > המתכות הבסיסיות > המתכות הקוגניטיביות

ארד - גונבת כוחות נפשיים אלומנטיים.
נחושת - גונבת חסינות נפשית, זיכרון ואינטליגנציה אנושיים.
אבץ - גונב חסינות ריגשית אנושית.
פליז - גונב יכולות קוגניטיביות תיכמותיות.
מתכות המלורגיות > המתכות הבסיסיות > המתכות הזמניות

זהב - גונב כוחות משולבות תכמותיות.
אלקטרום - גונב כוחות הגברתיות אלומנטיות.
קדמיום - גונב כוחות זמניות אלומנטיות.
סגסוגעת - גונב כוחות רוחניות תכמותיות.
מתכות המלורגיות > המתכות הבסיסיות > המתכות הרוחניות

אלומיניום - מסיר את כל הכוחות.
דוראלומין - גונב חיבור/זהות.
כרומיום - עשוי לגנוב גורל.
נקרוסיל - גונב "השקעה" - הנשמה ביקום הקוסמיר.
מתכות המלורגיות > המתכת האלוהית

אטיום - גונב כוחות קסם (מכל סוג שהוא).
הערות שוליים

↑  ערפאים, באתר הויקי על יצירותיו של ברנדון סנדרסון
↑  הרס - המרולוגיה, באתר הויקי הרשמי של יקום הוגוקוסמיר
↑  אלומנטיקה, באתר הוקי הרשמי של יצירותיו של ברנדון סנדרסון
↑  תכמות, באתר הוקי הרשמי של יצירותיו של ברנדון סנדרסון
↑  המרולוגיה, באתר הויקי הרשמי של יצירותיו של ברנדון סנדרסון
| --- | --- |
בקרת זהויות :  NLI: 987007418073305171  LCCN: no2007093435  MusicBrainz: 6bc4e5b1-3c1e-4561-b696-48c4aef7d135  VIAF: 67145424522486830982   WorldCat (עם VIAF): 67145424522486830982
בדר א-דין בוענאני

בדר א-דין בוענאני (בערבית: بدر الدين بوعناني, בתעתיק מדויק: בדר אלדין בוענאני; נולד ב-8 בדצמבר 2004 בליל שבצרפת) הוא כדורגלן אלג'יראי-צרפתי המשחק בעמדת קשר הכנף בקבוצת ניס מליגת העל הצרפתית ובנבחרת אלג'יריה.
קריירת מועדונים

בוענאני גדל במחלקות הנוער של US רונשי וליל. בשנת 2021 החל לשחק בקבוצת המילואים של ליל. ב-7 ביולי 2022 חתם בוענאני בניס מליגת העל הצרפתית, והחל לשחק בקבוצת המילואים של המועדון. בחודש ינואר החל לשחק בקבוצה הראשונה של המועדון.
קריירה בינלאומית

ב-23 במרץ 2023 ערך בוענאני את הופעת הבכורה שלו בנבחרת אלג'יריה, בניצחון 2-1 על נבחרת ניז'ר במסגרת מוקדמות גביע אפריקה לאומות 2023.
הערות שוליים

↑  Nice annonce l'arrivée de Badredine Bouanani באתר Actu Foot, ‏ 7 ביולי 2022 (בצרפתית)
זאת וזאתי

| --- | --- |

 סוגה:  קומדיה
 יוצרים:  גיתית פישר
 כותבים:  גיתית פישר אושרית סרוסי חן רוטמן עידו קציר
 בימוי:  דן מסר
 שחקנים:  גיתית פישר אושרית סרוסי חן רוטמן
 ארץ מקור:  ישראל ישראל
 שפות:  עברית
 מספר עונות:  1
 מספר פרקים:  10
 תוכנית המשך:  ממושטרות
 הפקה
 מפיק:  מפיקה ראשית: דנה דיין מפיק אחראי: בני מנשה מפיק צילומים: יריב יפת מפיקה נוספת: טלי דסקל ליבוביץ
 עורכים:  ענת ריבלין דן מסר איתי כוחיי
 צלמים:  מישה קמינסקי אופיר פרץ
 מוזיקה:  אופיר קנר
 אורך פרק:  24 דקות
 שידור
 רשת שידור:  רשת 13
 פורמט (תמונה):  16:9, HDTV
 תקופת שידור מקורית:  8 בנובמבר 2019 – 10 בינואר 2020
 קישורים חיצוניים
 אתר התוכנית
 דף התוכנית ב-IMDb
זאת וזאתי היא סדרה קומית ישראלית העוקבת אחר עלילותיהן של תותית ומילעל, שתי זמרות כושלות שמנסות למצוא את מקומן בתעשיית הבידור. הסדרה שודרה החל מ-8 בנובמבר 2019 עד ה-10 בינואר 2020 ברשת 13 וכללה 10 פרקים.
סדרה בשם "ממושטרות" הייתה צפויה לעלות ב-HOT כספין אוף לסדרה זו, אך ההפקה הוקפאה.
עלילה

תותית ומילעל הן שתי זמרות כושלות שמנסות למצוא את עצמן בג'ונגל של תעשיית הבידור בעזרת אמרגן בינוני ומבוהל. בכל פרק הצמד מוצא עצמו בסיטואציות קיצוניות במטרה לכתוב שיר חדש. בין השאר השתיים יוצאות לקמפינג בטבע, מתגייסות לצבא, מתאשפזות בבית חולים ואף מקימות מפלגה. אף על פי שהן לכאורה כושלות בכל פעם בניסיון לכתוב שיר, כמעט בכל פרק משובץ שיר הומוריסטי בביצוען הקשור לעלילת הפרק.
הסדרה מאופיינת בהומור בוטה, שירים הומוריסטיים, סלבריטאים בתפקידי אורח ושימוש נרחב בסלנג להט"בי.
דמויות > דמויות קבועות

תותית (גיתית פישר) – דמות שהחלה בסרטונים קומיים שיצרה גיתית פישר ביוטיוב. זמרת כושלת והשותפה של מילעל. תותית היא הצלע האקטיבית והמובילה בין השתיים. על אף שהיא אופטימית ובעלת יוזמה והערכה עצמית גבוהה, היא גם גסת רוח, בוטה ואנוכית ואף הפגינה בסדרה התנהגות המעידה על בעיות אישיות הקשורות בנרקיסיזם, סנוביות, אגואיסטיות והיפר-סקסואליות. מרבה להשתמש בסלנג המושאל מתרבות הלהט"ב באופן רועש וסטראוטיפי. טבעונית. נוהגת אחת לפרק להסביר לעומק בדרכה הייחודית סוגיה מסוימת על רקע מסך לבן ואל מול המצלמה.
מילעל רבינוביץ' (אושרית סרוסי) – זמרת כושלת והשותפה של תותית. הצלע הפאסיבית בין השתיים. מילעל נאיבית, מעופפת, מתונה וצנועה יותר מתותית, ובאחד הפרקים אף מתגלה כי קיבלה ציון מעולה בבחינה הפסיכומטרית, מה שיכול להעיד על אינטליגנציה גבוהה. אולם, היא גם מפגינה סימנים של תלותיות, חוסר ביטחון ודימוי גוף שלילי. משתמע שהיו לה מערכות יחסים כושלות רבות. נוהגת להתעצבן ולחזור על משפטים, רגישה מאוד ואף בוכה בחלק גדול מהפרקים. נוהגת להגיד הרבה "יאללה" ו"ככה" ובנוסף מתקשה בהבנת סיטואציות (בדומה לתותית) ומתאפיינת במשפטים רנדומליים ולא קשורים.
רוננדו גוטן-שטלוחץ (חן רוטמן) – האמרגן של תותית ומילעל. המשרד שלו ממוקם במקלט תת-קרקעי. בקושי מספק לתותית ומילעל עבודות, כועס עליהן על כך שהן לא מספקות להיטים ומשום כך שולח אותן לעבור חוויות הזויות.
דראל (סמירה סרייה) - העוזרת של רוננדו במשרד. עובדת במדור הטכני באמרגנות. קשוחה ופרקטית. התלוותה לתותית ומילעל לקמפינג בטבע.
אמא של מילעל (זהבה בן) – אמא של מילעל מתה ברוורס, הגיעה לגיהנום אחרי שבכניסה לגן עדן גילו שיש חוב לא גמור על מסלקה ובגיהנום שם כולם יושבים על ספות ריש, קיבלה עונש לשבת על הקצה של הריש. מופיעה בדרך כלל בחלומות והזיות של מילעל ותותית, ביחסים בין מילעל לאמהּ שׂורר משבר.
דמויות > דמויות אורחות

דודה רותי (דנה אינטרנשיונל) – דודתה הדתייה של תותית. שומרת כשרות. כעסה על מילעל שהפכה לה את כל המטבח לחלבי.
הרצל (גיל ארי כהן) – מאבטח בכותל.
המפקדת (נועם לוגסי) – מפקדת מחלקה 3 בה תותית ומילעל שירתו. מרבה להגיד "סתמו ת'פה". הענישה את תותית ומילעל פעמים רבות. בשבירת הדיסטנס חושפת את שמה וזהותה – רוני מכפר ויתקין ושהיא "טחונה בכסף". אך תותית לא הסכימה לסלוח לה על העונשים שנתנה להן.
המב"ס (אורי גוטליב) – מפקד הבסיס בשבטה בו תותית ומילעל שירתו. שפט את שתיהן ותותית עזרה לו עם הבעיות שלו.
ירדנה (תמר ראדה) – חברה של תותית ומילעל בצבא. ממוצא אתיופי.
רעות ׁׁׁ(אלעד סמוכה) – חברתן של תותית ומילעל בצבא.
נליה (דורית לב ארי) – מדריכה בריטריט.
מדריך בריטריט (דן שפירא)
גרטה כרמל (רות פרחי) – אישה זקנה המאושפזת באותו חדר עם תותית ומילעל. בהתחלה תותית ומילעל פחדו ממנה, אבל מאוחר יותר היא חולקת איתן גראס רפואי, נעשית חברה שלהן ומלמדת אותן על החיים. נפטרה בסוף הפרק.
מטיילת (גילת אנקורי) – מטיילת בטבע. רבה עם תותית ומלעיל על עטיפה שמלעיל זרקה ובסוף הריב נופלת מצוק.
רון (אורי לייזרוביץ') – לוביסט המנסה להשפיע על תותית ומילעל.
שירן מוסן (שיר אברמוב) – חברת הילדות של תותית ומילעל. אביתר (החתיך של השכבה) בגד במילעל איתה. בפרק 10, התחתנה עם יוחאי וביקשה מתותית לארגן דברים לחתונה שלה.
אביתר (דניאל מורשת) – למד עם תותית ומילעל בתיכון.
מירב (נטע רוט) – למדה עם תותית ומילעל בתיכון.
המורה עירית (שרה פון שוורצה) – המורה של תותית ומילעל בכיתה י"א.
גדעון או מייק לינוביץ מ"רמת אביב גימל" (שלמה סדן) – מכור לסמים או שחקן.
גילת (דניאל ג'יידלין) – חברה של שירן מוסן המגיעה לחתונה.
רב (יניב ביטון) – הרב בחתתונהּ של שירן מוסן.
השחקן עומר עציון מגלם דמויות רבות בסדרה, וביניהן: רמי – מאבטח בכיר בכותל, רס"פ, "צואולוג" בבית חולים, יועץ תקשורת, שרת בבית-ספר ועוד.
בתפקיד עצמם: עדי ביטי, לוסי דובינצ'יק, אמיר דדון, אודי סגל, גיא לרר.
סקירת הסדרה

| עונה | עונה | פרקים | פרקים | שודרה לראשונה> הפרק הראשון | שודרה לראשונה> הפרק האחרון | מדרוג |
| --- | --- | --- | --- | --- | --- | --- |
|  | 1 | 10 | 10 | 8 בנובמבר 2019 | 10 בינואר 2020 | 3.5% |
סקירת הסדרה > פרקים

| 0 | 1 | 2 | 3 |
| --- | --- | --- | --- |
| מספר פרק | תאריך שידור מקורי ישראל | מדרוג | מקור |
| 1 | 8 בנובמבר 2019 | 3.2% |  |
| 2 | 15 בנובמבר 2019 | 2.9% |  |
| 3 | 22 בנובמבר 2019 | 3% |  |
| 4 | 29 בנובמבר 2019 | 4% |  |
| 5 | 6 בדצמבר 2019 | 3% |  |
| 6 | 13 בדצמבר 2019 | 3.6% |  |
| 7 | 20 בדצמבר 2019 | 2.9% |  |
| 8 | 27 בדצמבר 2019 | 3.3% |  |
| 9 | 3 בינואר 2020 | 5% |  |
| 10 | 10 בינואר 2020 | 4% |  |
↑  המדרוג נכתב על פי נתוני צפייה ראשוניים, כולל צפייה נדחית עד 2:00 בלילה
↑  במגזר היהודי
פרסים ומועמדויות

| שנה | טקס | קטגוריה | מועמדות | תוצאה |
| --- | --- | --- | --- | --- |
| 2020 | פרסי האקדמיה לטלוויזיה לשנת 2019 | סדרת קומית | זאת וזאתי | מועמדות |
| 2020 | פרסי האקדמיה לטלוויזיה לשנת 2019 | שחקנית בסדרה קומית | אושרית סרוסי | מועמדות |
| 2020 | פרסי האקדמיה לטלוויזיה לשנת 2019 | איפור | גיל שוען | מועמדות |
| 2020 | פרסי נבחרי השנה של פרוגי 2020 | הסדרה הקומית של השנה | זאת וזאתי | מועמדות |
בתרבות הפופולרית

כמה תמונות מהפרקים הפכו לממים ברשתות החברתיות.
התוכנית זכתה גם להתייחסות על ידי האקדמיה ללשון העברית.
בסדרה השתתפו שחקנים וידוענים ישראליים רבים בהופעת אורח, ביניהם דנה אינטרנשיונל, גילת אנקורי, אורי גוטליב, דן שפירא, שרה פון שוורצה, יניב ביטון ודניאל מורשת.
לקריאה נוספת

Yaron Peleg, Genre Fluidity: The Case of Zot Vezoti, New Directions in Israeli Media: Film, Television, and Digital Content (2025)
הערות שוליים

↑  שגיא בן נון‏, אכזבה ענקית למעריצים: הוט הקפיאה את סדרת הספין אוף ל"זאת וזאתי", באתר וואלה, 10 באוגוסט 2023
↑  אלכסנדר כץ, חגיגות ברשת: מצליחה שוב לנצח בפריים - בזכות משחקי השף, באתר אייס, 10 בנובמבר 2019
↑  אלכסנדר כץ ומשה בנימין, מוצ"ש גדוש: 12.6% לנבחרת, מאסטר שף ניצחה את משחקי השף, באתר אייס, 17 בנובמבר 2019
↑  אלכסנדר כץ, סופ"ש עם החלטה דרמטית בנוגע לרה"מ - ומותגי ריאליטי גדולים, באתר אייס, 24 בנובמבר 2019
↑  מוצ"ש: ספתח יפה לשנות ה-80, הכוכב הבא עדיין מככבת, באתר אייס, 1 בדצמבר 2019
↑  עינת שחק, שיא עונתי לתחקיר המקור, אבל פרק הפתיחה של עובדה הוביל, באתר אייס, 8 בדצמבר 2019
↑  מוצ"ש: מהדורת החדשות בקשת הובילה את טבלת הרייטינג, באתר אייס, 15 בדצמבר 2019
↑  עובדה הובילה את טבלת הרייטינג בסופ"ש, המקור הרחק מאחור, באתר אייס, 22 בדצמבר 2019
↑  הכוכב הבא ממשיכה להוביל, ראש בראש צמוד בפריים של שישי, באתר אייס, 27 בדצמבר 2019
↑  עינת שחק, האח הגדול הדיחה את הכוכב הבא מראש הפריים במוצאי שבת, באתר אייס, 5 בינואר 2020
↑  עינת שחק, נפרדנו כך: אורן חזן עוזב את בית האח הגדול ומנצח את הרייטינג, באתר אייס, 12 בינואר 2020
↑  פוסט של האקדמיה ללשון העברית באינסטגרם
↑  פוסט של האקדמיה ללשון העברית באינסטגרם
אצטדיון איה סופיה

| --- | --- |
אין תמונה חופשית
 על שם:  איה סופיה 
 מיקום:  נאה פילדלפיה, אתונה, יוון
 קואורדינטות:  38°02′14″N 23°44′30″E﻿ / ﻿38.03715°N 23.74154°E﻿ / 38.03715; 23.74154
 אבן יסוד:  28 ביולי 2017
 תקופת הפעילות:  30 בספטמבר 2022 – הווה (שנתיים)
 עלות הבנייה:  98,700,000 אירו
 בעלים:  א.א.ק.
 מפעיל:  Dikefalos 1924 S.A.
 משטח:  דשא
 אדריכל:  אתנסיוס קריסיוס
 קבוצות:  א.א.ק. אתונה נבחרת יוון
 מושבים:  32,500
 ממדי משטח:  אורך: 105 מ'  רוחב: 68 מ'
 אתר רשמי
  מפת מיקום  מפה מפורטת   (למפת אתונה מוגדלת) אצטדיון איה סופיה(למפת אתונה רגילה) אצטדיון איה סופיה  he tabBackground:;tabBorder:#aaa;defaultTab:0;
 
אצטדיון איה סופיה (ביוונית: Γήπεδο Αγιά Σοφιά; נהגה:[aˈʝa soˈfça]), הידוע גם בשם OPAP Arena מטעמי חסות וכ - AEK Arena, הוא אצטדיון כדורגל הממוקם בנאה פילדלפיה, שבפרברי אתונה, בירת יוון. האצטדיון מכיל 32,500 מקומות וזהו האצטדיון השלישי בגודלו ביוון, לאחר האצטדיון האולימפי באתונה ואצטדיונה של אולימפיאקוס בפיראוס, והשני בגודלו באתונה.
האצטדיון נבנה על חורבותיו של אצטדיון ניקוס גומאס ונפתח באוקטובר 2022. האצטדיון משמש כמגרשה הביתי של א.א.ק. אתונה המשחקת בליגת העל היוונית, לעיתים הוא מארח את משחקיה של הנבחרת הלאומית של יוון.
שם

שמו המקורי של האצטדיון, הוא איה סופיה, על שם קתדרלת איה סופיה שם שנועד לבטא את שורשי המועדון של א.א.ק. אתונה מהעיר איסטנבול (בזמן שנקראה קונסטנטינופול). עם זאת כיום השם הרשמי של האצטדיון הוא OPAP Arena, לאחר שחברת OPAP – Greek Organisation of Football Prognostics S.A. קנתה את זכויות השיום למשך חמש שנים, החל משנת 2022.
היסטוריה

בשנת 1926 נתרמו קרקעות בנאה פילדלפיה שבפרברי אתונה שהופרשו במקור לטובת שיכון פליטים כמגרש אימונים לפליטים היוונים. ובשנת 1930, נבנה במקום אצטדיון בשם "ניקוס גומאס", שהפך למגרשה הביתי של א.א.ק. אתונה.
בשנת 2003, נשיא א.א.ק. באותה תקופה יאניס גרניצס דחף להריסת האצטדיון הישן כדי להקים במקומו אצטדיון חדש בטענה שהאצטדיון ניזוק קשות מרעידת האדמה באתונה ב-1999 (אנ') התוכנית שלו הייתה להקים אצטדיון חדש באותו מקום, שיכלול גם אולם כדורסל מקורה וקניון. המטרה הייתה שהאצטדיון יהיה מוכן עד אולימפיאדת אתונה 2004. עם זאת, זמן קצר לאחר תחילת העבודות, בניית האצטדיון החדש הופסקה על ידי בית המשפט, שקבע כי תוכניות הבנייה של האצטדיון מנוגדות לחוקה היוונית. בשנת 2005, הציג דימיטריס מליסאנידיס שהיה מועמד לנשיאות א.א.ק. תוכנית לבניית אצטדיון באזור ניקוס גומאס, הנושא את השם איה סופיה. עם זאת, הוא הפסיד בבחירות לנשיאות והתוכנית לא יצאה לפועל. בשנת 2007, נשיא א.א.ק. אתונה דמיס ניקולאידיס, החל בתכנון פרויקט לבניית אצטדיון בעל קיבולת של 50,000 מקומות בפרבר אנו ליוסיה. אך התוכנית בוטלה עקב מחסור בתמיכת אוהדים ובתקציב.
לאחר פשיטת הרגל וירידת הליגה של א.א.ק ב-2013, דימיטריס מליסאנידיס לקח על עצמו את הארגון מחדש של המועדון ושיחזר את התוכנית של איה סופיה במסיבת עיתונאים שהתקיימה ב-10 ביולי 2013. לאחר הצגת התוכנית הוגשו מספר עתירות כנגדה שעיכבו את תחילתו של תהליך הבנייה עד שהתקבל האישור הסופי ב-25 ביולי 2017. בניית האצטדיון החלה ב-28 ביולי 2017 וב-30 בספטמבר 2022 נערך טקס החניכה של האצטדיון. ב-3 באוקטובר 2022 נערך משחק הבכורה באצטדיון בו ניצחה א.א.ק אתונה 4–1 את איוניקוס במסגרת המחזור השישי של עונת 2022/2023 בליגה היוונית.
ב-7 במרץ 2023 הכריזה ההתאחדות היוונית על איה סופיה כאצטדיונה הביתי של נבחרת יוון במוקדמות יורו 2024. ב-28 ביוני 2023 הוכרז כי האצטדיון יארח את משחק הגמר של עונת 2023/2024 בקונפרנס ליג.
במאי 2024 אירח האצטדיון את גמר הקונפרנס ליג בין אולימפיאקוס היוונית (שזכתה בתואר) ופיורנטינה.
הערות שוליים

↑  AEK F.C. Official Web Site, AEK F.C. Official Web Site (באנגלית)
↑  "ΑΕΚ: "ΟΠΑΠ Arena Αγιά Σοφιά" το όνομα του νέου γηπέδου | News". www.sigmalive.com.
↑  OUR OLD HOME, www.aekfc.gr (באנגלית)
↑  Εξι χρόνια από την κατεδάφιση του 'Νίκος Γκούμας' (vids), www.contra.gr, ‏2009-05-05 (ביוונית)
↑  Ημερησία - Οικονομικές και Πολιτικές ειδήσεις, Ημερησία, ‏2023-09-05 (ביוונית)
↑  Χορτάτος, Τόλης (5 במאי 2013). "Φάκελος: Γήπεδο ΑΕΚ" [File A.E.K Stadium] (ביוונית). אורכב מ-המקור ב-21 בינואר 2016. נבדק ב-28 באוגוסט 2015. {{cite web}}:  (עזרה)
↑  Ελληνες παίκτες και γήπεδο θέλει για την ΑΕΚ ο Μελισσανίδης, ΤΟ ΒΗΜΑ, ‏2013-07-10 (ביוונית)
↑  Γιώργος Λιάλιος, Εκδόθηκε η οικοδομική άδεια για το γήπεδο της ΑΕΚ, Η ΚΑΘΗΜΕΡΙΝΗ, ‏2017-07-25 (ב־)
↑  Newsroom, ΑΕΚ: Στις 30 Σεπτεμβρίου τα εγκαίνια του νέου γηπέδου, Η ΚΑΘΗΜΕΡΙΝΗ, ‏2022-08-30 (ב־)
↑  EPO - Hellenic Football Federation, www.epo.gr
↑  UEFA.com, Lisbon to host UEFA Women's Champions League final in 2025 | Inside UEFA, UEFA.com, ‏2023-06-28 (באנגלית)
אמיסטאד (סרט)

| --- | --- |

כרזת הסרט באנגלית
 בימוי:  סטיבן ספילברג 
 הופק בידי:  דבי אלן, סטיבן ספילברג, קולין וילסון 
 תסריט:  דייוויד פרנזוני 
 עריכה:  מייקל קאן 
 שחקנים ראשיים:  מורגן פרימן   אנתוני הופקינס   דג'ימון הונסו   מתיו מקונוהיי   נייג'ל הות'ורן   סטלאן סקארסגארד   הארי בלקמן   אנה פקווין
 מוזיקה:  ג'ון ויליאמס 
 צילום:  יאנוש קמינסקי 
 מדינה:  ארצות הברית 
 חברת הפקה:  סרטי HBO, דרימוורקס 
 חברה מפיצה:  דרימוורקס 
 שיטת הפצה:  וידאו על פי דרישה 
 הקרנת בכורה:  10 בדצמבר 1997 בארצות הברית
 משך הקרנה:  154 דקות
 שפת הסרט:  אנגלית 
 סוגה:  סרט דרמה, סרט בית משפט, white savior film 
 מקום התרחשות:  ניו יורק, קונטיקט, קובה, וושינגטון די. סי., לה אמיסטאד 
 הכנסות באתר מוג'ו:   amistad
 פרסים:  פרס הישג בקולנוע העולמי של האקדמיה האירופית לקולנוע (סטלאן סקארסגארד) 
 דף הסרט ב־IMDb
 
אמיסטאד (באנגלית: Amistad) הוא סרט דרמה היסטורי משנת 1997 בבימויו של סטיבן ספילברג המבוסס על סיפורו האמיתי של מרד שבוצע בשנת 1839 על סיפון ספינת העבדים "לה אמיסטאד", מול חופי קובה, על ידי עבדים שנלכדו זמן מה לפני כן באפריקה ואשר היו בדרכם לעבר ארצות הברית. כמו כן הסרט גם מתמקד במאבק המשפטי שאירע לאחר שהעבדים המורדים נלכדו על ידי שירות ספינות המכס של ארצות הברית.
עלילת הסרט

השנה היא 1839. בבטן אוניית "לה אמיסטאד" כלואים 44 אפריקאים. האוניה עושה דרכה מקובה והאפריקאים מצליחים להתמרד ולהרוג את כל שוביהם. הם משאירים רק שניים מהם בחיים, כדי שיינווטו את האוניה חזרה לאפריקה. במקום לשוב לאפריקה, הם נוחתים בחופי ארצות הברית, במדינת קונטיקט, שם עדיין מותר להחזיק עבדים.
האפריקאים ממתינים למשפט על רצח, ושני פעילי זכויות אדם מחפשים עורך-דין שייצג אותם במשפט. עורך הדין הצעיר רוג'ר בלדווין (המגולם על ידי מתיו מקונוהיי) מצליח להוכיח שהאפריקאים לא נולדו עבדים ואינם באים מקובה, אלא נולדו באפריקה. בשלב זה מחליט נשיא ארצות הברית, מרטין ואן ביורן להחליף את השופט, כי הוא לא מעוניין לשחרר את האפריקאים. בלדווין פונה לעורך דין ותיק הידוע בהתנגדותו לעבדות, נשיא ארצות הברית לשעבר ג'ון קווינסי אדמס. אדמס אומר לו כי עליו להבין את סיפורם של האסירים כדי לייצגם. עם זאת, בולדווין לא דובר את שפתם ועד כה
ייצג אותם מבלי לדבר איתם. הם מתחילים לחפש מתורגמן. עורך הדין ושני הפעילים (המגולמים על ידי מורגן פרימן וסטלאן סקארסגארד) מסתובבים בעיר ואומרים בקול את המספרים 1 עד 10 בשפת המנדה, עד שמישהו פונה אליהם. כך הם משיגים מתורגמן ומתחילים לשמוע מפי מנהיג המורדים, סינקווה, את הסיפור שלהם. ידע זה מסייע להם לנצח במשפט.
נשיא ארצות הברית החושש ממלחמת האזרחים הנראית באופק מחליט להתערב בשנית ומביא את הנושא לבית המשפט העליון של ארצות הברית. שוב פונה בלדווין לנשיא לשעבר אדמס (המשוחק על ידי אנתוני הופקינס), הפעם הוא נעתר ולוקח את התיק. בשיחה האחרונה עם סינקווה שואל אותו אדמס מה הוא היה עושה, אילו עמד במצב אבוד מראש, וסינקווה (המגולם על ידי דג'ימון הונסו) עונה לו: אתה לא תהיה שם לבד, תהיה שם עם כל אבות אבותיך. נאומו של אדמס, שהוא אחד הנאומים החשובים בתולדות הקולנוע בשנים האחרונות, בנוי על הפניה של אדמס, הנשיא השישי, לחמשת הנשיאים של ארצות הברית שקדמו לו. הוא מסיים את הנאום במילים: ואם המחיר הוא מלחמת אזרחים – שיהיה!
בית המשפט מחליט לזכות ולשחרר לאלתר את המורדים ולהחזירם לאפריקה. בכתוביות בסוף הסרט מסופר: סינקווה חזר לסיירה לאון, שהייתה נתונה למלחמת אזרחים, הכפר שלו נהרס ומשפחתו נעלמה, כנראה נמכרה לעבדות. וון ביורן הפסיד בבחירות ליריבו, והמשפט הארוך והמתוקשר אכן היה אחד הגורמים שהביאו למלחמת האזרחים, ממנה חששו.
הפקה

תקציב הסרט היה כ-36 מיליון דולר, והוא הכניס בארצות בלבד יותר מ-44 מיליון דולר.
תפקידו של אדמס הוצע לשון קונרי וזה של סינקווה לדנזל וושינגטון, שוויתרו.
הסרט היה מועמד ל4 פרסי אוסקר